|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. július 23 - ai rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő az *„Erzsébetvárosi ingatlanok felújítása 2024”* tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága (a továbbiakban: PKB) 508/2024. (VI.18.) határozata (az előterjesztés 1.a. számú melléklete) alapján Budapest Főváros VII. kerület Erzsébetváros Önkormányzata (a továbbiakban: Önkormányzat) az EVIN Nonprofit Zrt.-vel (a továbbiakban: Társaság) „Önkormányzati tulajdonú ingatlanok bérbeadhatóságát elősegítő beruházások kivitelezése 2024” tárgyában 2024. június 26-án bonyolítói szerződést (a továbbiakban: Bonyolítói szerződés) kötött (az előterjesztés 1.b. számú melléklete).

A PKB 365/2024. (V.14.) határozata (az előterjesztés 2.a. számú melléklete) alapján az Önkormányzat a Társasággal „Tiszta és világos kapualj program II. ütem keretében önkormányzati tulajdonú lakóépületekben kapualjak- és lépcsőházak felújítása” tárgyában 2024. május 29-én bonyolítói szerződést kötött (az előterjesztés 2.b. számú melléklete).

A tárgyi bonyolítói szerződésekben szereplő felújítási munkák kivitelezését biztosító vállalkozási szerződések megkötése érdekében közbeszerzési eljárás lefolytatására van szükség. A nemzeti, Kbt. 112. § (1) bekezdés b) pont szerinti Nyílt (hirdetménnyel induló) közbeszerzési eljárás megindításához szükséges dokumentumokat *a határozati javaslat mellékletei* tartalmazzák. Az eljárás becsült értéke nettó 72.654.108 -Ft. A tárgyi közbeszerzés szerepel a Társaság 2024. évi aktuális közbeszerzési tervében (*3. számú melléklet*).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük az *„Erzsébetvárosi ingatlanok felújítása 2024”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …./2024. (VII.23.) számú határozata az EVIN Nonprofit Zrt. ajánlatkérő részére az *„Erzsébetvárosi ingatlanok felújítása 2024”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett, jelen határozat mellékleteit képező, *„Erzsébetvárosi ingatlanok felújítása 2024”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** 2024. július 23.

Budapest, 2024. július 12.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1.a. melléklet – 508/2024 (VI.18.) PKB-határozat

1.b. melléklet– Bonyolítói szerződés\_Bérbeadhatóságot elősegítő beruházások

2.a. melléklet – 365/2024. (V.14.) PKB-határozat

2.b. melléklet – Bonyolítói szerződés\_Tiszta és világos kapualj program II. ütem

3. melléklet – EVIN Nonprofit Zrt. 2024. évi aktuális közbeszerzési terve

Határozati javaslat mellékletek:

1. melléklet – Ajánlati felhívás\_Erzsébetvárosi ingatlanok felújítása 2024

2. melléklet – Közbeszerzési dokumentum\_ Erzsébetvárosi ingatlanok felújítása 2024

3. melléklet – Szerződéstervezet\_Erzsébetvárosi ingatlanok felújítása 2024

4. melléklet – Műszaki dokumentáció\_Erzsébetvárosi ingatlanok felújítása 2024