|  |
| --- |
| **Budapest Főváros VII. kerület Erzsébetváros Önkormányzata**  dr. Veninger Gyula NándorFőépítészi és Vagyongazdálkodási Iroda vezetője |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. július 23 - ai rendkívüli**

**ülésére**

|  |  |
| --- | --- |
| **Tárgy:** | Közcélú parkolóhely létesítéssel és üzemeltetésével kapcsolatos szerződés módosítása |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

**Budapest Főváros VII. kerület Erzsébetváros Önkormányzata *(s****zékhely: 1073 Budapest, Erzsébet krt. 6.; a továbbiakban: Önkormányzat)* és a **Forestay I. Ingatlanfejlesztő Alap** *(székhely: 1054 Budapest, Szabadság tér 7.; képviseli: Forestay Alapkezelő Zrt. (székhely: 1054 Budapest, Szabadság tér 7.; Cg. 01-10-049934; a továbbiakban Tulajdonos/Építtető)* között 2023. április 05-ei keltezéssel **közcélú parkolóhelyek létesítésére és üzemeltetésére vonatkozó szerződés** *(továbbiakban: Szerződés; 2. számú előterjesztés melléklet)* **jött létre** aBudapest VII. kerület 34167 helyrajzi számú – természetben a **Kazinczy utca 40-42-44-46-48.** számú - ingatlan fejlesztése kapcsán.

Építtető a tárgyi ingatlanon 283 szobás szállodaépületet kíván létesíteni,

Építtető az Ingatlan területén új építésű építési beruházást kíván megvalósítani, mely beruházáshoz 327 darab parkolóhely kialakítása szükséges. A parkolási mérleg az Országos Településrendezési és Építési követelményekről szóló 253/1997. (XII. 20.) Kormányrendelet (a továbbiakban: OTÉK) és az EÉSZ előírásai alapján került meghatározásra. Ennek keretén belül mindösszesen a -1P és a -2P parkolószinteken 71 db parkolóhelyet - *melyből valamennyi villámtöltővel felszerelt (22,2 kW)* kíván közcélra átadni, a fennmaradó 44 db parkoló a szálloda használatában marad.

A szerződés II. fejezet 5. pontja szerint: *„Az Ingatlanon kialakításra kerülő Teremgarázs közcélú parkolóhelyeit Tulajdonos/Építtető a Rendeletben foglaltaknak megfelelően, a jelen szerződésben foglalt feltételek szerint fogja* ***üzemeltetni közcélú parkolóhelyként*** *az épületre vonatkozó végleges, jogerős használatbavételi, fennmaradási engedélyt követően, de* ***legkésőbb 2024.12.31. napjától****.”*

Az építkezés folyamatban van, azonban a szerődés II. fejezet 5. pontjában meghatározott teljesítési határidőn belül a kivitelezés nem tud megvalósulni, az épület elkészülte 2026. II. negyedévében várható.

Építtető a **Szerződésben megállapított teljesítési határidő módosítását kezdeményezte, melyre vonatkozó kérelmét** EPAPIR-20240708-1443 azonosítószámú beadvánnyal nyújtotta be Hivatalunkhoz *(1. számú előterjesztés melléklet),* valamint csatolta a szerződés módosítás tervezetét *(1. számú határozati javaslat melléklet).*

A Budapest Főváros VII. Kerület Erzsébetváros Önkormányzat Képviselő-testületének a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) önkormányzati rendelete (továbbiakban: Parkolórendelet) 7. § (5) bekezdése alapján *„a közcélú parkolóhely létesítéséről szóló szerződések megkötéséről a Bizottság dönt.”* A már megkötött **közcélú parkolóhelyek létesítésére és üzemeltetésére vonatkozó szerződés** teljesítési határidejének meghosszabbítását a Parkolórendelet nem tiltja, annak előírásaival nem ellentétes.

Terkintettel arra, hogy az érintett ingatlan fejlesztésére vonatkozó 2023. március 10-én kelt, BP/2607/00015-12/2023. számú építési engedély *(3. számú előterjesztés melléklet)* értelmében az építési engedély a véglegessé válástól *(4. számú előterjesztés melléklet)* számított 4 évig hatályos, a hatályán belül a kivitelezés megkezdődött.

Fentiek alapján kérem a Tisztelt Bizottságot, hogy a kivitelezés elhúzódása miatt a szerződésben foglalt teljesítési határidő meghosszabbítására vonatkozó javaslatunkat – miszerint az Ingatlanon kialakításra kerülő épületre vonatkozó végleges, jogerős használatbavételi, fennmaradási engedélyt követő 90 napon belüli határidővel módosuljon a szerződés teljesítési határideje - fogadja el, és a szerződés módosítását engedélyezze.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (VII. 23.) határozata a közcélú parkolóhelyek létesítésére és üzemeltetésére vonatkozó megállapodás módosításáról– Budapest VII. kerület, 34167 helyrajzi számú – természetben a Kazinczy utca 40-42-44-46-48. számú** **ingatlan tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. **hozzájárul** a Budapest VII. kerület 34167 helyrajzi számú, természetben a Budapest VII. kerület, Kazinczy utca 40-42-44-46-48. alatt található ingatlanon tervezett szálloda tekintetében Budapest Főváros VII. kerület Erzsébetváros Önkormányzata és a **Forestay I. Ingatlanfejlesztő Alap** *(képviseletében a* ***Forestay Alapkezelő Zrt.*** *(székhely: 1054 Budapest, Szabadság tér 7.; cégjegyzékszám: 01-10-049934; képviseli: Botos Bálint vezérigazgató)* között 2023. április 05-ei keltezéssel létrejött **közcélú parkolóhelyek létesítésére és üzemeltetésére vonatkozó szerződés teljesítési határidejét az Ingatlanon kialakításra kerülő épületre vonatkozó végleges, jogerős használatbavételi, fennmaradási engedélyt követő 90 napon belüli** határidővel **meghosszabbítsa** úgy, hogy az alapszerződésben foglalt – módosítással nem érintett – feltételek továbbra is érvényben maradnak a jelen határozat mellékletét képező szerződésmódosítás szerint.
2. **Felkéri** Budapest Főváros VII. kerület Erzsébetváros Polgármesterét, hogy a határozat 3. pontjában foglalt feltétel teljesülése esetén a határozat mellékletét képző szerződésmódosítást **írja alá.**
3. Amennyiben a szerződés módosítását az Építtető a kiértesítés kézbesítésétől számított **22 munkanapon belül** nem írja alá, jelen határozat hatályát veszti.

**Felelős:** Niedermüller Péter polgármester

**Határidő:** 1. pont tekintetében: 2024.07.23.

1. pont tekintetében: 2024.10.23.
2. pont tekintetében: 2024.09.23.

Budapest, 2024. július 10.

dr. Veninger Gyula Nándor

irodavezető

Előterjesztés mellékletei:

1. számú előterjesztés melléklet: szerződés módosítás iránti kérelem
2. számú előterjesztés melléket: Kazinczy utca 40\_48. aláírt közcélú szerződés és jogügyleti adatlap
3. számú előterjesztés melléklet - Kazinczy40-48-szálloda-épeng-Hat

4.számú előterjesztés melléklet - Kazinczy40-48-szálloda-épeng-Hat-je

Határozati javaslat melléklet:

* 1. számú határozati javaslat melléklet: szerződésmódosítás tervezet