|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. július 23 - ai rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Nonprofit Zrt., mint ajánlatkérő a „Gyorsszolgálati munkák” tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest Főváros VII. kerület Erzsébetváros Önkormányzatával (a továbbiakban: Önkormányzat) megkötött Közszolgáltatási szerződés (az előterjesztés 1. számú melléklete) alapján az önkormányzati tulajdonú ingatlanok üzemeltetésére, fenntartására vonatkozó feladatokat lát el, melynek része az Önkormányzat tulajdonában lévő ingatlanok szükség szerint történő karbantartása, az ingatlanfenntartás során fellépő hiba- és veszélyhelyzet lehető legrövidebb időn belül történő megszűntetése.

A gyorsszolgálati (karbantartási, hiba- és veszélyelhárítási) feladatok ellátását Társaságunk külsős szerződött partner segítségével biztosítja, melyre vonatkozó vállalkozási keretszerződés megkötése érdekében közbeszerzési eljárás lefolytatására van szükség. Az eljárás becsült értéke (a szerződés keretösszege) nettó 150 000 000,- Ft. A nemzeti, Kbt. 112. § (1) bekezdés b) pont szerinti Nyílt (hirdetménnyel induló) közbeszerzési eljárás megindításához szükséges dokumentumokat a határozati javaslat mellékletei tartalmazzák. A tárgyi közbeszerzés szerepel a Társaság 2024. évi aktuális közbeszerzési tervében (az előterjesztés 2.sz.melléklete).

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük a *„Gyorsszolgálati munkák”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …./2024. (VII.23.) számú határozata az EVIN Nonprofit Zrt. ajánlatkérő részére a *„Gyorsszolgálati munkák”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett, jelen határozat mellékleteit képező, *„Gyorsszolgálati munkák”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** 2024. július 23.

Budapest, 2024. július 11.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. sz. melléklet – Közszolgáltatási szerződés lakás- és helyiséggazdálkodási feladatok ellátására
2. sz. melléklet – EVIN Nonprofit Zrt. 2024. évi aktuális közbeszerzési terve

Határozati javaslat mellékletek:

1. sz. melléklet – Ajánlati felhívás\_Gyorsszolgálati munkák

2. sz. melléklet – Közbeszerzési dokumentum\_Gyorsszolgálati munkák

3. sz. melléklet – Szerződéstervezet\_Gyorsszolgálati munkák

4. sz. melléklet – Műszaki dokumentáció\_Gyorsszolgálati munkák