|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2024. július 23 - ai rendkívüli

ülésére

|  |  |
| --- | --- |
| **Tárgy:** | Döntés az Erzsébetvárosi Magonc Óvoda tető szigetelésének felújítására és tetőablakainak cseréjére vonatkozó beszerzés lezárásáról |

**Készítette:**

Havassy Pál

beruházási referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Az Erzsébetvárosi Magonc Óvoda évek óta beázásokkal küzd. A lapos tetős épületen különösen a tornaterem feletti tetőfelépítményben lévő ablakok körüli beázások a leggyakoribbak. Az elöregedett bádogozást és Velux tetőablakokat az elmúlt években többször javítgatták, de ezek a javítások csak átmeneti megoldást jelentettek. Mára a teljes lapos tető szigetelésének felújítása és a tetőablakok cseréje halaszthatatlanná vált.

Építési beruházás esetében a nemzeti közbeszerzési értékhatár nettó 50.000.000 forint.

Az Óvoda polgármesteri engedély (1. melléklet) alapján három gazdasági szereplőtől kért be árajánlatot a jelzett feladatra. Az ajánlatkérő felhívásában rögzített határidőre mindhárom gazdasági szereplő nyújtott be ajánlatot, melyek összegét a mellékelt bírálati jegyzőkönyv rögzíti. A legkedvezőbb ajánlatot nettó 26.120.360,-Ft + áfa összeggel a megfelelő referenciákkal rendelkező GAB-ÉPSZER Kft. nyújtotta be.

Budapest Főváros VII. Kerület Erzsébetváros Önkormányzatának és Polgármesteri Hivatalának VI/16/2023. (XII. 11.) számú Beszerzési Szabályzata IV. Fejezet 2.4. b) pontja határozza meg a nettó 10.000.000,- Ft összeget elérő vagy meghaladó beszerzési érték esetén a beszerzési eljárást lezáró döntés meghozatalára alkalmazandó szabályokat:

1. *A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A teljes lapos tető felújítására forráskiegészítéssel a fedezet a költségvetésben rendelkezésre áll.

Előzőekre tekintettel kérem a Tisztelt Bizottságot, hogy a GAB-ÉPSZER Kft.-vel (1136 Budapest, Tátra utca 5/a.) történő vállalkozási szerződés megkötését engedélyezni szíveskedjenek nettó 26.120.360,-Ft + áfa = bruttó 33.172.857,-Ft összegben.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (VII.23.) határozata Vállalkozási Szerződés megkötésének engedélyezéséről Budapest Főváros VII. kerület Erzsébetváros Önkormányzata és a GAB-ÉPSZER Kft. között az Erzsébetvárosi Magonc Óvoda tető szigetelésének felújítása és tetőablakainak cseréje tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. jóváhagyja a Budapest Főváros VII. kerület Erzsébetváros Önkormányzata (1073 Budapest, Erzsébet krt. 6., adószám: 15735708-2-42, képviseli: Niedermüller Péter polgármester), valamint a GAB-ÉPSZER Kft. (1136 Budapest, Tátra utca 5/a.), cégjegyzékszám: 01-09-306343, adószám: 26181622-2-41, képviseli: Varga Gábor ügyvezető) közötti Vállalkozási Szerződés megkötését az Erzsébetvárosi Magonc Óvoda tető szigetelésének felújítása és tetőablakainak cseréje tárgyában 26.120.360 Ft+áfa értékben.
2. felkéri a Polgármestert a szerződés aláírására.

**Felelős:** Niedermüller Péter polgármester

**Határidő:** 1. pont tekintetében 2024.07.23.

1. pont tekintetében 2024. 08. 30.

Budapest, 2024. július 10.

dr. Jávori Péter

Városüzemeltetési Iroda vezetője

Előterjesztés mellékletei:

* 1. melléklet ajánlatkérés engedélyezése
* 2. melléklet GAB-ÉPSZER Kft. ajánlata,
* 3. melléklet: GLIGA-GENRÁL Kft. ajánlata
* 4. melléklet: Sós Grill Kft. ajánlata
* 5. melléklet Bírálati jegyzőkönyv